‘মিথ্যার রাজত্ব শেষ…”, দিল্লি জয়ের পর বললেন অমিত শাহ

নয়াদিল্লি: দিল্লির বিধানসভা নির্বাচনে (Delhi Election 2025) ঐতিহাসিক জয়ের পথে বিজেপি (BJP)। দীর্ঘ ২৭ বছর দিল্লির বিধানসভা দখল করতে চলেছে পদ্ম শিবির। ইতিমধ্যে ‘ম্যাজিক ফিগার’ পেরিয়ে প্রায় ৪৭ আসনে এগিয়ে রয়েছেন বিজেপি প্রার্থীরা। এদিকে আপ (AAP) প্রার্থীরা এগিয়ে ২৩ আসনে। তাই এই জয়ের ইঙ্গিত পাওয়া মাত্রই কেন্দ্রীয় স্বরাষ্ট্রমন্ত্রী অমিত শাহ (Amit Shah) বললেন, “দিল্লিতে মিথ্যার রাজত্বের অবসান ঘটেছে।” তিনি আরও বললেন, “দিল্লিবাসী আজ মিথ্যা, প্রতারণা ও দুর্নীতির ‘শীশমহল’ ধ্বংস করে রাজধানীকে ‘আপদমুক্ত’ করেছে।”

রাজধানীতে বিজেপির ব্যাপক জয়ের আভাষ পাওয়ার পর এক্স হ্যান্ডেলে একটি পোস্ট করে অমিত শাহ লেখেন, “মিথ্যার রাজত্বের অবসান ঘটেছে। দিল্লিবাসী মিথ্যা প্রতিশ্রুতি দেওয়া দলকে এমন শিক্ষা দিয়েছে, যা সারা দেশের জন্য দৃষ্টান্ত হয়ে থাকবে।” তিনি আরও বলেন, “এটি অহংকার ও বিশৃঙ্খলার পরাজয়।”

আরও পড়ুন: কেজরিওয়ালকে ‘মেগালোম্যানিয়াক’ বলে কটাক্ষ কংগ্রেস নেতার

বিজেপির এই জয়কে ‘মোদির গ্যারান্টি’র জয় বলে অভিহিত করেছেন শাহ। তিনি লেখেন, “দিল্লিবাসী মোদিজির উন্নয়নের দৃষ্টিভঙ্গির প্রতি আস্থা রেখেছেন। আমরা প্রতিশ্রুতি দিয়েছি, দিল্লিকে বিশ্বের এক নম্বর রাজধানী বানাবো এবং সেই প্রতিশ্রুতি পূরণ করবো।” তিনি আরও লেখেন, “দিল্লির ভোটাররা আপ-এর বারবার মিথ্যা প্রতিশ্রুতি দেওয়ার বিরুদ্ধে রায় দিয়েছেন। দূষিত যমুনা নদী, নোংরা পানীয় জল, ভাঙাচোরা রাস্তা, উপচে পড়া নিকাশি ব্যবস্থা ও অগণিত মদের দোকানের বিরুদ্ধে দিল্লিবাসী তাদের ভোট দিয়ে সঠিক জবাব দিয়েছেন।”

दिल्ली के दिल में मोदी…?

दिल्ली की जनता ने झूठ, धोखे और भ्रष्टाचार के ‘शीशमहल’ को नेस्तनाबूत कर दिल्ली को आप-दा मुक्त करने का काम किया है।

दिल्ली ने वादाखिलाफी करने वालों को ऐसा सबक सिखाया है, जो देशभर में जनता के साथ झूठे वादे करने वालों के लिए मिसाल बनेगा।

यह दिल्ली में…

— Amit Shah (@AmitShah) February 8, 2025

প্রসঙ্গত, ১৯৯৮ সালের পর এই প্রথম দিল্লির বিধানসভায় সংখ্যাগরিষ্ঠতা পেতে চলেছে বিজেপি। এদিকে বিদায়ী মুখ্যমন্ত্রী অরবিন্দ কেজরিওয়াল ও আপের অন্যতম প্রধান নেতা মণীশ সিসোদিয়া নিজেদের এই ভোটে পরাজিত হয়েছেন। তবে, কেজরিওয়ালের ঘনিষ্ঠ নেতা আতিশী মার্লেনা জয়ী হয়েছেন।