কেজরির আজকের পরিণতিতে ক্ষোভ উগরে দিলেন আন্না হাজারে

নয়াদিল্লি: আপের প্রতিশ্রুতি দিল্লিবাসীর (Delhi) মন গলাতে পারল না, দীর্ঘ ২৭ বছরেরর ব্যবধানে রাজধানীতে পদ্মফুল ফুটছে। যা রাজ্য রাজনীতিতে একটি উল্লেখযোগ্য পরিবর্তন নিয়ে আসতে চলেছে।

সমাজকর্মী আন্না হাজারে (Social activist Anna Hazare) ফের ক্ষোভ উগরে দিলেন কেজরিওয়ালের ( Arvind Kejrwal) প্রতি। হাজারের বক্তব্য, মূল নীতি থেকে সরে গেছেন কেজরি। একজন প্রার্থীর আচরণ, চিন্তাভাবনা পবিত্র হওয়া উচিত, জীবন দোষমুক্ত হওয়া উচিত।

আরও পড়ুন: হেরে গেলেন কেজরিওয়াল, সিসোদিয়া, পিছিয়ে অতিশীও

এই ত্যাগ, গুণাবলী ভোটারদের বিশ্বাস করতে শেখায়। অরবিন্দ কেজরিওয়াল আমার কথা শোনেননি। পরামর্শে মনোযোগ দেওয়ার পরিবর্তে তিনি মদে মনোযোগ দিয়েছেন। অর্থের শক্তিতে অভিভূত ছিলেন।

আরও পড়ুন: পরামর্শে মনোযোগ দেওয়ার পরিবর্তে তিনি মদে মনোযোগ দিয়েছেন

এদিকে বিজেপি (Bjp) জয়ে আনন্দে উৎসবের মেজাজে দিল্লি। বিজেপির সদর দফতরে (BJP Headquarters) সমর্থকরা দলীয় পতাকা উত্তোলন করতে ও দলের প্রতীক পদ্ম হাতে নিয়ে উৎসবে মেতেছেন। ঐতিহাসিক মুহূর্তটি উদযাপনের সময় দলীয় কর্মীরা গেরুয়া আবির ওড়াচ্ছে।

দিল্লির বিজেপি প্রধান বীরেন্দ্র সচদেব (Delhi BJP chief Birendra Sachdev) সরকার গঠনের বিষয়ে আত্মবিশ্বাস প্রকাশ করেন এবং নিশ্চিত করেন যে মুখ্যমন্ত্রী পদপ্রার্থীর সিদ্ধান্ত কেন্দ্রীয় নেতৃত্বই নেবেন।

৭০টি বিধানসভা আসনে ভোট গ্রহণ হয়। মোট ১৩ হাজার ৭৬৬টি কেন্দ্র রয়েছে। এক কোটি ৫৬ লক্ষ ভোটার তাঁদের ভোটাধিকার প্রয়োগ করেন। এর মধ্যে ৮৫ লক্ষ ৭৬ হাজার পুরুষ, ৭২ লক্ষ ৩৬ হাজার মহিলা এবং ১,২৬৭ জন তৃতীয় লিঙ্গের ভোটার।

দিল্লি বিধানসভা নির্বাচনের ভোট গণনা চলছে। প্রাথমিক ট্রেন্ডে, বিজেপি সরকার গঠন করছে বলে মনে হচ্ছে। আপাতত আম আদমি পার্টি পিছিয়ে পড়েছে। কংগ্রেসের হাল আরও খারাপ।